INFORMATIVNO OBVESTILO – JAVNO POSVETOVANJE

Geografske označbe iz Kolumbije in Peruja za zaščito kot geografske označbe v Evropski uniji

(2020/C 56/13)

V okviru Trgovinskega sporazuma med Evropsko unijo in njenimi državami članicami ter Kolumbijo, Perujem (1) in Ekvadorjem (2) so kolumbijski in perujski organi predložili priloženi seznam geografskih označb, zaščitenih kot geografske označbe v Kolumbiji oziroma Peruju, za zaščito v okviru Sporazuma. Evropska komisija trenutno proučuje, ali naj se te geografske označbe zaščitijo tudi v EU.

Komisija poziva države članice ali tretje države ali katere koli fizične ali pravne osebe z zakonitim interesom, ki imajo stalno prebivališče ali sedež v državi članici ali tretji državi, da vložijo ugovor zoper takšno zaščito z vložitvijo ustrezno utemeljene izjave.

Komisija mora ugovor prejeti v dveh mesecih od datuma te objave. Ugovor se pošlje na elektronski naslov: AGRI-A3@ec.europa.eu

Ugovor se pregleda le, če je prejet v zgoraj navedenem roku in če je v njem v zvezi z zaščito predlaganega imena utemeljeno naslednje:

(a) predlagano ime bi bilo v navzkrižju z imenom rastlinske sorte ali živalske pasme, zaradi česar je verjetno, da bi tako ime zavedlo potrošnika glede resničnega porekla proizvoda;

(b) predlagano ime bi bilo v celoti ali delno enakozvočno imenu, ki je v Uniji že zaščiteno v okviru Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (3), ali geografski označbi iz držav nečlanic EU, ki je v Uniji zaščitena v okviru dvostranskih sporazumov, ki so javnosti na voljo na naslovu: https://ec.europa.eu/info/sites/info/files/food-farming-fisheries/food_safety_and_quality/documents/list-gis-non-eu-countries-protected-in-eu_en.pdf

(c) predlagano ime bi lahko zaradi ugleda, slovesa in trajanja uporabe blagovne znamke potrošnika zavedlo glede prave identitete proizvoda;

(d) predlagano ime bi ogrozilo obstoj popolnoma ali delno identičnega imena ali blagovne znamke ali obstoj proizvodov, ki so bili zakonito na trgu že najmanj pet let pred datumom objave tega obvestila;

(e) ali če se lahko zagotovijo podatki, na podlagi katerih se lahko sklepa, da je ime, zaščita katerega se proučuje, generično.

Zgoraj navedena merila se ocenijo glede na ozemlje Unije; v primeru pravic intelektualne lastnine to pomeni samo ozemlje ali ozemlja, kjer so navedene pravice zaščitene. Zaščita teh imen v Evropski uniji je odvisna od uspešnega zaključka tega postopka in poznejšega pravnega akta, ki ta imena doda navedenemu sporazumu.

Seznam geografskih označb iz Kolumbije za zaščito kot geografske označbe v Evropski uniji za kmetijske proizvode in živila (4)

Ime Kratek opis BOCADILLO VELEÑO Sadna pasta

Seznam geografskih označb iz Peruja za zaščito kot geografske označbe v Evropski uniji za kmetijske proizvode in živila (5)

Ime Kratek opis ACEITUNA DE TACNA Oljke CACAO AMAZONAS PERÚ Kakav CAFÉ MACHU PICCHU - HUADQUIÑA Kava CAFÉ VILLA RICA Kava LOCHE DE LAMBAYEQUE Sadje MACA JUNÍN-PASCO Maca

(1) UL L 354, 21.12.2012, str. 1.

(2) UL L 356, 24.12.2016, str. 1.

(3) UL L 343, 14.12.2012, str. 1.

(4) Seznam, ki so ga predložili kolumbijski organi.

(5) Seznam, ki so ga predložili perujski organi.